2. ΝΟΜΟΣ ΒΡΠΕ΄ της 2/5 Μαρτ. 1893 (ΦΕΚ Α΄ 48) Περί του Εθνικού νομισματικού μουσείου. Άρθρ.1.-Το ως παράρτημα της Εθνικής βιβλιοθήκης κατά τον Νόμ. ΣΜΗ΄ υπάρχον Εθνικόν Νομισματικόν Μουσείον, μεθ’ όλων των εν αυτώ Νομισματικών Συλλογών, κειμηλίων και βιβλίων, αποχωρίζεται αυτής τοπικώς και διοικητικώς και υπάγεται εις την πρυτανείαν του Εθνικού Πανεπιστημίου. Την ανωτάτην επ’ αυτού διεύθυνσιν ασκεί το υπουργείον της Δημοσίας Εκπαιδεύσεως δια του γενικού εφόρου των αρχαιοτήτων. Άρθρ.2.-Εν τω Νομισματικώ Μουσείω κατατίθεται παν κειμήλιον δημόσιον αναγόμενον εις την νομισματικήν εν γένει και εις την μετρολογίαν και την σφραγιστικήν του μεσαίωνος και των νεωτέρων χρόνων. Πλουτίζεται δε το Μουσείον:α)Δια της εν αυτώ καταθέσεως των εν ανασκαφαίς του Δημοσίου ευρισκομένων νομισμάτων. β)Δια των επί τούτω αγορών κατά την εν τω δημοσίω προϋπολογισμώ αναγεγραμμένην πίστωσιν. γ)Δια δωρεών και κληροδοσιών. δ)Δι’ ανταλλαγής των διπλών και πολλαπλών του Μουσείου. Άρθρ.3.-Αι αγοραί και ανταλλαγαί δια το Εθνικόν Νομισματικόν Μουσείον γίνονται τη προτάσει του νομισματογνώμονος, τη εγκρίσει της πρυτανείας του Εθνικού Πανεπιστημίου και τη εντολή του Υπουργού επί της Δημοσίας Εκπαιδεύσεως, τη εισηγήσει του γενικού εφόρου των αρχαιοτήτων εκδεδομένη. Άρθρ.4.-Το προσωπικόν του Μουσείου σύγκειται εξ ενός διευθυντού, ενός νομισματογνώμονος βοηθού και ενός φύλακος. Και διευθυντής μεν του Μουσείου διορίζεται δια Β.Δ/τος, κατ’ ητιολογημένην έκθεσιν του επί της Δημοσίας Εκπαιδεύσεως Υπουργού, επί βαθμώ και μισθώ τμηματάρχου α΄ ή β΄ τάξεως, ο προϋπηρετήσας ευδοκίμως επί τετραετίαν ως βοηθός νομισματογνώμων εν τω Μουσείω, ή έφορος αρχαιοτήτων, σπουδάσας δε ειδικώς περί την νομισματικήν εν τη Εσπερία Ευρώπη και παρασχών δείγματα της μαθήσεως αυτού εν τε τη θεωρητική και τη πρακτική νομισματική επιστήμη. Βοηθός δε νομισματογνώμων διορίζεται δια Β.Δ/τος επί βαθμώ και μισθώ υπουργικού γραμματέως α΄ τάξεως ο φέρων αποδείξεις ειδικών νομισματικών σπουδών εν τη Εσπερία Ευρώπη. Ο δε φύλαξ του Μουσείου, εκτελών και χρέη παρασκευαστού εκμαγείων, διορίζεται υπό του Υπουργού επί της Δημοσίας Εκπαιδεύσεως κατά πρότασιν του διευθυντού. Άρθρ.5.-(Κατηργήθη δια του άρθρ. 5 Νόμ. 1326/ 1918, Τόμ. 31 σελ. 85). Άρθρ.6.-Τα καθέκαστα της εν τω Νομισματικώ Μουσείω υπηρεσίας κανονίζονται δια Β.Δ/των. Άρθρ.7.-Καταργούνται τα περί Νομισματικού Μουσείου άρθρ. 17-23 του περί της Εθνικής Βιβλιοθήκης ΣΜΗ΄ Νόμου της 24 Νοεμ. 1867, ο Νόμ. ΦΓ΄ της 29 Μαρτ. 1874 και το α΄ εδάφιον του ΑΙΑ΄ Νόμου της 12 Ιουν. 1882 περί νομισματογνώμονος και ο Νόμ. ΑΦΗ΄ της 28 Μαΐου 1887 περι προσθήκης βοηθού νομισματογνώμονος και πάσα άλλη διάταξις αντιβαίνουσα εις τον Νόμον τούτον. Βλ. Β.Δ. 687/1963, ΦΕΚ Α΄ 203 (ανωτ. σελ. 870) και άρθρ. 43 Π.Δ. 941/1977, ΦΕΚ Α΄ 320 (κατωτ. σελ. 1137). (Αντί για τη σελ. 929) Σελ. 929(α) Τεύχος 746-Σελ. 61 Εθνικό Νομισματικό Μουσείο 31.Μ.γ.1-2 108 109 